title: Fertye ke Chatterley Oluya (suterot)
text: Fertye ke Chatterley Oluya tir foredonesa renastuva wal englafa kurenafa oluikya ( Chatterley Oluya, dem « Connie » yoltam ) is tcabanerasusikye ( Mellors ), i nubedik vey tawa, abiceke sulemaf is tsunes va kurenikye ( Clifford ), i va suterotik vices nope gejabakaks. Bata renastuva di tir razdasa va ikrarenuca ( tuletawesa ) ke gradilikya, is maninde di skusa va inafa ikrafa gaara do bate « aalikye » is di tsentesa va inyona kinokaca isu birtey, jupason da ina va altopuve di kosmar. Mali sintafa adrefa grigovitara kali kotunafa katanara... Berpot va cenera ke rena va seltagvaveem dere kotgruper, is ke alto va swava, is ke taneakik va underses trak.